《喜弟辈堂前庆寿有怀兄双莲宦饶郡不至》
明代·区元晋

容膝斋前伴寝兴，芳辰殊觉好怀生。行吟花下埙篪和，照影溪头水月清。

南极星临同戏綵，麻姑晡熟亦分馨。因君兼忆饶阳雁，岁晚不来空寄声。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。